ÜMUMDÜNYA ƏDALƏT EVİ

31 oktyabr 2017

Dünya bəhailərinə

Sevgili dostlar,

Bütün qitələrdən hesabatlar axmaqdadır, lakin biz bu hədsiz sevincimizi Sizə çatdırmaq üçün daha gözləməyəcəyik. Dünya üzrə Həzrət Bəhaullaha şahid olduğumuz məhəbbət və ehtiram yağışları bizə böyük təsir etmişdir. Evdən tutmuş stadionlara qədər hər cür şəraitdə Onun həyatı son dərəcə ruhani bir şəkildə və çox əlamətdar yaradıcılıqla tərənnüm edilmişdir. Çox yığıncaqlarda qonaqlar bəhailərdən bir neçə dəfə çox olmuşlar; bəzi ada ölkələrində bütün əhali bu tədbirlərdə iştirak etmişlər. Həqiqətən, biz Həzrət Bəhallahın yağdırdığı fəzl leysanına görə heyrətimizi izhar edirik. Onu vəsf etmək üçün qoyulan hər bir qiymətli səydə biz tam pay almaq üçün hər bir inananın sidq ürəklə calışdığını etiraf edirik. Bütün bu baş verənlərlə, biz bilirik ki, sizlərin hər biriniz Əmrin inkişafı üçün bunların nə demək olması üzərində düşünmək istəyəcəksiniz. Biz sizi təkidlə təşviq edirik ki, sizin dəvətinizə cavab verən hər kəsdə icma quruculuğu prosesinin protaqonistini görəsiniz. Çoxlarını bu yolu birlikdə getməyə qabil etmək üçün necə şərait yaradılacağını nəzərdə keçirin. Vəhyin transformasiyaedici gücünə bağlanaraq hər bir ruh Həzrət Bəhaullaha daha da yaxınlaşar, qabiliyyəti artar, xidmətdə sevinc duyar və başqalarına kömək etməyi öyrənər. Sizin qoyduğunuz möhtəşəm səylərin nəticələri nəhəng vədlər verir – lakin o vədin həyata keçirilməsi mətanət tələb edir. Qoy bu dövrdə azad olan güclər bu iki yüz illiyin sonuna qədər və əslində, Həzrət Babın mövludunun iki yüz illik yubileyinə aparacaq bütün səkkiz tsikl boyunca sizin şəxsi və kollektiv səylərinizə təkan versin. Bizim artmış gözləntilərimizlə və sizin adınızdan ilahi lütflər üçün dualar edən ürəklərimizlə biz bu günlərdə Qədim Camala, valehedici calalından təzə bir şəfəq açan Kəsə təriflər söyləyirik.

[İmzalanmışdır: Ümumdünya Ədalət Evi]